1981-ம் ஆண்டு ராஜன் இந்திய வேதாகமக் கல்லூரியில் முழுநேரப் பேராசிரியராகச் சேர்ந்து 7 ஆண்டுகள் தொடர்ந்து பணியாற்றினார். அந்நாட்களில் அக்கல்லூரியின் தமிழ்ப்பாடகர் குழுவின் தலைவராகவும் இருந்தார். 1988-ம் ஆண்டு, ராஜனின் தந்தையின் சுகவீனத்தினிமித்தம், அவர் அதுவரை நடத்திவந்த மணி வாத்தியார் ஆரம்பக் கல்வி நிலையத்தின் பொறுப்பை, ராஜன் மேற்கொண்டார். முதலாம் வகுப்பு முதல் ஐந்தாம் வகுப்பு வரை, சுமார் 850 பிள்ளைகள் படிக்கும் இப்பள்ளியை, ராஜன் இன்றும் திறம்பட நடத்தி வருகிறார். இப்பள்ளியின் வாராந்திரப் பொதுக் காலை தியானக்கூட்டத்தில், பிள்ளைகளுக்கு நற்செய்தியை அறிவித்து வருகிறார்.